ΓΡΑΠΤΗ ΕΡΩΤΗΣΗ E-1992/99

υποβολή: Paul Rbig (PPE-DE) προς την Επιτροπή

(9 Νοεμβρίου 1999)

Θέμα: Σχέδιο οδηγίας σχετικά με τη διάθεση παλαιών ηλεκτρικών συσκευών

- Λόγω της μεγάλης διάρκειας ζωής των ηλεκτρικών συσκευών (5 ως 20 χρόνια) το κόστος της διάθεσής τους δεν μπορεί σχεδόν καθόλου να εκτιμηθεί και ναπολογιστεί από τον έμπορο.

- Για τον καταναλωτή δημιουργείται ένα κίνητρο να προμηθεύεται όλο και περισσότερο ηλεκτρικές συσκευές από τρίτες χώρες για να αποφύγει κατά την αγορά το πρόσθετο κόστος απόσυρσης. Οι συσκευές αυτές κατά την απόσυρση δεν διαφέρουν από άλλες και θα έπρεπε γι' αυτό το λόγο να μπορούν να επιστρέφονται δίχως αποζημίωση.

- Ηποχρεωτική ενημέρωση σχετικά με τη διάθεση ή την αξιοποίηση δημιουργεί πρόσθετες διοικητικές δαπάνες, οι οποίες δεν αποζημιώνονται.

- Τυγχάνουν οι επίσημοι εισαγωγείς διακριτικής μεταχείρισης έναντι των παράλληλων εισαγωγέων λόγω τηςποχρέωσης να δημιουργήσουν ένα σύστημα διάθεσης;

Συμμερίζεται η Ευρωπαϊκή Επιτροπή τους προβληματισμούς των Ευρωπαίων εμπόρων χονδρικής πώλησης και, αν ναι, ποια βοήθεια μπορεί να περιμένει ο κλάδος από αυτήν;

Απάντηση της κας Wallstrm εξ ονόματος της Επιτροπής

(21 Δεκεμβρίου 1999)

Επί του παρόντος η Επιτροπή προπαρασκευάζει τη νομοθεσία σχετικά με τη διαχείριση των αποβλήτων ηλεκτρικών και ηλεκτρονικών ειδών εξοπλισμού (WEEE). Κατά το παρόν στάδιο η Επιτροπή εξετάζει τα κύρια σημεία του σχετικού νομοσχεδίου συμπεριλαμβανομένων των αντιστοίχων αρμοδιοτήτων των κατασκευαστών, των εισαγωγέων και των άλλων φορέων διανομής. Γενικά επιβάλλεται να αναφερθεί ότι οι φορείς διανομής θεωρούνται παραγωγοί κατά το νόημα του σχεδίου πρότασης αποκλειστικά και μόνο εφόσον εισάγουν επαγγελματικά ηλεκτρικά ή ηλεκτρονικά είδη εξοπλισμού σε κάποιο κράτος μέλος.

Η Επιτροπή προτίθεται να διατυπώσει παρατηρήσεις σχετικά με τους ιδιαίτερους προβληματισμούς του Αξιοτίμου Μέλους του Κοινοβουλίου. Αληθεύει ότιφίστανται ορισμένες ασάφειες σε ό,τι αφορά τις μελλοντικές τιμές ανακύκλωσης και διάθεσης των ηλεκτρικών και ηλεκτρονικών προϊόντων. Ωστόσο από την έρευνα σχετικά με τις ενδεχόμενες εξελίξεις στον τομέα των τιμών για ανάλογες επιχειρήσεις προκύπτει ότι ως επί το πλείστον οι κατασκευαστές μπορούν ναπολογίσουν με τις σημερινές τιμές πότε είναι σκόπιμο να δημιουργηθούν αποθέματα για τη μελλοντική διαχείριση των WEEE.

Από την έρευνα επίσης προκύπτει ότι δεν αναμένονται αλλαγές στις καταναλωτικές συνήθειες σε ό,τι αφορά την αγορά αναλόγων προϊόντων λόγω της επιβάρυνσης της τελικής τιμής με τέλος διάθεσης δεδομένου του ύψους στο οποίο αναμένεται να ανέλθει το ως άνω τέλος διάθεσης. Ηπόθεση αυτή λαμβάνειπόψη πιθανά οφέλη για τον καταναλωτή από γειτονικές αγορές. Ως εκ τούτου οι αγορές εκ μέρους των καταναλωτών σε άλλα κράτη μέλη λόγω του τέλους διάθεσης αναμένεται να είναι ελάχιστες. Στο πλαίσιο αυτό επιβάλλεται ναπενθυμιστεί ότι ανάλογοι προβληματισμοί είχαν διατυπωθεί για το εναλλακτικό σύστημα χρηματοδότησης της WEEE βάσει του οποίου οι καταναλωτές επιβαρύνονται κατά τη διάθεση των ειδών εξοπλισμού τους. Επίσης και στις περιπτώσεις αυτές θα μπορούσε ναποτεθεί ότι οι καταναλωτές θα έτειναν να μεταφέρουν προς διάθεση τα είδη εξοπλισμού που βρίσκονται στο τελικό στάδιο του κύκλου ζωής σε τρίτες χώρες ώστε να εξοικονομήσουν το τέλος διάθεσης ή θα επέλεγαν να διαθέσουν τα ως άνω είδη εξοπλισμού ιδιωτικά κατά τρόπο που να θίγεται το περιβάλλον.

Ενδεχόμενα πλεονεκτήματα για τους παράλληλους εισαγωγείς ειδών εξοπλισμού εκτός της Κοινότητας εν σχέσει προς τους καταχωρηθέντες εισαγωγείς ή παραγωγούς συνιστούν προβλήματα όσον αφορά στην εφαρμογή της αρχής της ευθύνης του παραγωγού και την εφαρμογή της συναφούς νομοθεσίας. Το θέμα αυτό είναι ένα από τα σημεία που επί του παρόντος εξετάζεται από την Επιτροπή στο πλαίσιο της πρωτοβουλίας WEEE.

Ένα από τα προβλήματα της ευρωπαϊκής πολιτικής διαχείρισης των αποβλήτων είναι η έλλειψη ακριβών δεδομένων σχετικά με τις ποσότητες των παραγόμενων, ανακτούμενων και διατιθέμενων αποβλήτων. Τα αντίστοιχα αριθμητικά δεδομένα δεν είναι μόνο καθοριστικής σημασίας για τη διατύπωση προτάσεων αλλά επίσης και για την εφαρμογή της ήδη κείμενης νομοθεσίας. Είναι σαφές ότι τα δεδομένα αυτά πρέπει να παρέχονται από τουςπεύθυνους των αντιστοίχων εγχειρημάτων. Εξακολουθεί να παραμένει αδιευκρίνιστος ο βαθμός στον οποίο οι παραγωγοί καλούνται να συμβάλλουν στα καθήκοντα αυτά.